પાકિસ્તાન અને ચીન પર ઊંઘમાં પણ ભરોસો ન કરી શકાય એ આપણને અનુભવે શીખવાડ્યું છે. એક તરફ ઇસરોએ તોસ્તાન વજનવાળો ઉપગ્રહ અવકાશમાં તરતો મૂકી ભારતની શાનમાં એવરેસ્ટ વધારો કર્યો તો સામા પક્ષે સામ્યવાદી પક્ષના પ્રકાશ કરાતે ભારતના આર્મી ચીફને જલિયાંવાલા બાગ ફેમ જનરલ ડાયર સાથે સરખાવી નાગરિકતાને પાતાળમાં ધરબી દીધી. એક તરફ ઊર્જા‍ અને ઇન્ફ્રાસ્ટ્રક્ચરક્ષેત્રે ધરખમ કામો થઈ રહ્યાં છે તો બીજી તરફ દલિતોનાં આંદોલનો હજીયે હંફાવે છે. આપણે એક એવા ત્રિભેટે ઊભા છીએ જ્યાં એક તરફ વિકાસ છે, બીજી તરફ સંકુચિત વલણ છે અને ત્રીજી તરફ રાજકીય ખો-ખો છે. આવી મૂંઝવણ હોય ત્યારે અભાવની લાગણી ઊભી થાય. મુકુલ ચોકસીના આ શેરમાં તમને ગીતાનો કોઈ ગહન અર્થ તરતો દેખાશે...